**DARBA UZDEVUMS PROJEKTĒŠANAI**

KANDAVAS NOVADA SOCIĀLĀ DIENESTA ĒKAS 1.STĀVA PĀRBŪVEI

Jelgavas ielā 4A, Kandavā, Kandavas novadā (kadastra Nr. 9011 001 0455 001)

PASŪTĪTĀJS: KANDAVAS NOVADA DOME

OBJEKTS: SOCIĀLAIS DIENESTS

ADRESE: Jelgavas ielā 4A, Kandavā, Kandavas novadā

(kadastra Nr. 9011 001 0455 001)

IZPILDĪTĀJS: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veikt būvniecības ieceres izstrādi KANDAVAS NOVADA SOCIĀLĀS DIENESTA ĒKAS 1.STĀVA PĀRBŪVEI Jelgavas ielā 4A, Kandavā, Kandavas novadā (kadastra Nr. 9011 001 0455 001). Būvniecības iecerē paredzēt Sociālās dienesta galvenās ieejas, vestibila, kabinetu un sanitāro telpu pārbūvi ēkas 1.stāvā.

Koplietošanas telpās un telpu grupā 9011 001 0455 001 004 veicamās izmaiņas:

1. pārplānot Sociālā dienesta ēkas galvenās ieejas mezglu, paredzot gaišu un ērtu vējtveri, ievērojot vides pieejamības prasības;
2. saglabāt esošo elektrosadales telpu pie vējtvera;
3. projektēt plašu un gaišu ieejas vestibilu ar kases telpu;
4. plānot piecus taisnstūra konfigurācijas sociālo darbinieku kabinetus;
5. pilnībā pārplānot sanitāro telpu zonu, paredzot tās vietā vienu tualetes telpu ar dušu cilvēkiem ar īpašām vajadzībām un veļas mazgātavas telpu Sociālās palīdzības centra klientiem;
6. telpā Nr.004-1 paredzēt demontēt tajā iebūvēto telpu ar izlietni; pārplānojot jauno kabinetu saglabāt šai telpā tikai vienu ieeju no gaiteņa un paredzēt izlietni kabineta darbiniekam;
7. būvniecības iecerē paredzēt pārbūvējamo telpu ventilācijas, ūdensapgādes un kanalizācijas risinājumus.

Telpās nepieciešams veikt apdares darbus, uzlabot energoefektivitāti, paredzēt inženiertīklu nomaiņu, tajā skaitā ūdensapgādes un kanalizācijas sistēmas, apkures un ventilācijas sistēmas, strāvas un vājstrāvas, u.tml. Izvēlētajām sistēmām un risinājumiem jāparedz augstu energoefektivitāti un ilgtspējīgumu. Nodrošināt telpu ventilāciju atbilstoši Latvijas Republikā spēkā esošajiem būvnormatīviem, atbilstoši telpu lietošanas funkcijām. Sanitāro telpu zonā paredzēt nosūces ventilāciju.

Būvniecības iecerē izstrādāt iekštelpu apdares tabulu; sienām, grīdām un griestiem izvēloties viegli tīrāmus, dezinficējamus un veselībai nekaitīgus materiālus, kurus var viegli atjaunot un remontēt. Projektā pielietotajiem materiāliem ir jāatbilst nosacījumiem, ko pieprasa konstrukciju stiprība, ugunsdrošības kategorija, siltuma un skaņas izolācija, ķīmiskā noturība, ūdensizturība un citi rādītāji.

Parādīt telpu plānos to aprīkojumu (tai skaitā sanitārtehniskās ierīces) un mēbeles; mēbeļu un aprīkojuma specifikācijas, ņemot vērā jau esošās Sociālās palīdzības centra mēbeles. Izstrādāt telpu interjeru risinājumus. Būvniecības ieceres interjera risinājumiem ir jābūt ekonomiskiem un funkcionāli piemērotiem.

Izstrādāt nepieciešamos mezglus, griezumus, specifikācijas un detalizācijas pakāpi, kas nodrošina rasējumu viennozīmīgu izpratni (gadījumā, ja būvuzņēmējam nepieciešami papildus rasējumi, Izpildītājs tos izsniedz bez papildus samaksas).

Projektēšanas darbi izpildāmi, atbilstoši līgumam, Latvijas valsts standartiem, Latvijas būvnormatīviem, tehniskajiem noteikumiem u.c. spēkā esošiem normatīvajiem aktiem. Būvniecības ieceres arhitektūras risinājumos noteikti ievērojami vides pieejamības nodrošināšanas nosacījumi.

Pielikumā:

1. 30.06.2020 VZD Ēkas kadastrālās uzmērīšanas lieta
2. Plāna shēma ar norādītu veicamās pārbūves zonu

Kandavā, 2020.gada \_\_\_. \_\_\_\_\_\_\_\_\_\_\_\_\_\_\_\_

Pasūtītājs: \_\_\_\_\_\_\_\_\_\_\_\_\_\_\_\_\_

Izpildītājs: \_\_\_\_\_\_\_\_\_\_\_\_\_\_\_\_\_\_